
E L Ő T E R J E S Z T É S
Balatonvilágos Község Önkormányzat Képviselő-testületének
2024. február 29-ei nyílt ülésére 
Tárgy: TOP_PLUSZ-1.2.1-21-SO1-2022-00037 számú, „Településfejlesztés Balatonvilágoson” című projekt tervezési feladatok zárása, tervbemutató, tervek elfogadása
Előterjesztő: Takács Károly polgármester 
Előkészítette: Siófoki Közös Önkormányzati Hivatal Balatonvilágosi Kirendeltsége
Tisztelt Képviselő-testület!
Balatonvilágos Község Önkormányzat Képviselő-testülete a 269/2021.(XII.20.) számú határozattal tudomásul vette, hogy az önkormányzat pályázatot nyújtott be a TOP_Plusz-1.2.1-21 kódszámú, Településfejlesztés Balatonvilágoson címmel a magas parton kávézó és kerékpárszerviz, a focipályán öltöző, mosdó kialakítására, valamint a Kultúrházhoz fedett színpad építése, meglévő színpad elbontása, Kultúrház parkolójának felújítása, zöld infrastruktúra fejlesztés támogatására. Az Önkormányzat a pályázatban bruttó 169.014.397 Ft támogatásban részesült.

Balatonvilágos Község Önkormányzat Képviselő-testülete a 266/2023.(X.19.) számú döntésével elbírálta a tervezői feladatra érkezett pályázatokat és kiválasztotta a tervezőt Ripszám János tervező úr személyében.
Tervező többkörös előzetes egyeztetést követően megküldte a csatolt terveket, melyeket a képviselő-testület ülésén bemutat. Előzetesen jeleztük részére a Bringa-kávézó pont esetében a terepadottságok és a környező épületek jellemzői miatt a lábazati magasság növelésének szükségességét. 
Javasolom a képviselő-testületnek a bemutatott tervek elfogadását, az engedélyezési eljárás lefolytatására a polgármester felkérését. 
Kérem a képviselő-testületet az előterjesztés megvitatására, az alábbi határozati javaslat elfogadására.
Balatonvilágos, 2024. február

Takács Károly 

polgármester
Határozati javaslat
Balatonvilágos Község Önkormányzat Képviselő-testülete megtárgyalta „TOP_PLUSZ-1.2.1-21-SO1-2022-00037 számú, „Településfejlesztés Balatonvilágoson” című projekt tervezési feladatok zárása, tervbemutató, tervek elfogadása” tárgyú előterjesztést és az alábbi határozatot hozza: 
A Képviselő-testület a Ripszám János tervező által bemutatott terveket elfogadja, az engedélyezési eljárások lefolytatására a polgármestert felkéri.

Felelős: Takács Károly polgármester 

Határidő: értelem szerint

